ธอส.ออกสินเชื่อบุพเพสันนิวาส คิดดอกเบี้ยคงที่  3.99%นาน 10 ปี
ธอส.เตรียมวงเงิน 3,000 ล้าน ออกสินเชื่อบุพเพสันนิวาส คิดดอกเบี้ยคงที่ 10 ปี ที่ 3.99%
23 มี.ค. 2561

ธอส.เตรียมวงเงิน 3,000 ล้าน ออกสินเชื่อบุพเพสันนิวาส คิดดอกเบี้ยคงที่ 10 ปี ที่ 3.99%นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการรองรับการก้าว เข้าสู่สังคมผู้สูงอายุของประเทศไทย และเพื่อให้คนเหล่านี้ได้ดำรงชีวิตพร้อมไปกับการได้อยู่ร่วมกับบุคคลอันเป็นที่รักในครอบครัวอย่างมีความสุขทั้งนี้ ธนาคารได้ออกสินเชื่อบ้านบุพเพสันนิวาสวงเงิน 3,000 ล้านบาท คิดอัตราดอกเบี้ย 10 ปีแรกคงที่ 3.99% ปีที่ 11 จนถึงตลอดอายุสัญญากู้ แยกเป็นกรณีสวัสดิการ อัตราดอกเบี้ยเอ็ม อาร์อาร์ลบ 1% กรณีลูกค้ารายย่อยเท่ากับเอ็มอาร์อาร์ลบ 0.50% กรณีกู้ซื้ออุปกรณ์และสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับเอ็มอาร์อาร์ (ปัจจุบันอัตราดอกเบี้ยเอ็มอาร์อาร์เท่ากับ 6.75%)         สำหรับกลุ่มเป้าหมายคือผู้ที่มีอายุ 50 ปีขึ้นไปให้กู้เพื่อซื้อ ปลูกสร้าง ซื้อที่ดินเปล่าที่เป็นทรัพย์เอ็นพีเอของ ธอส. และซื้ออุปกรณ์หรือสิ่งอำนวยความสะดวกในการอยู่อาศัย พร้อมกับกู้เพื่อซื้อ ให้ผ่อนชำระได้นานสูงสุดถึงอายุ 75 ปี (เฉพาะผู้ที่ประกอบอาชีพตามที่ธนาคารกำหนด) ยื่นคำขอกู้ได้ตั้งแต่วันที่ 2 เม.ย. 2561"สินเชื่อบ้านบุพเพสันนิวาสเป็นผลิตภัณฑ์ที่มีดอกเบี้ยคงที่ยาวนานที่สุด และตลอดเวลา 10 ปีแรกลูกค้าจะไม่มีภาระผ่อนชำระบ้านเพิ่มขึ้น จึงสามารถวางแผนการใช้จ่ายเงินได้สะดวกยิ่งขึ้น อาทิ กรณีกู้ 1 ล้านบาท  เงินงวด 10 ปีแรก จะอยู่ที่ 4,900 บาทเท่านั้น พร้อมกับเปิดโอกาสให้ใช้อายุของผู้กู้ร่วมที่มีอายุน้อยกว่า กู้ได้นานสูงสุดไม่เกิน 40 ปี" นายฉัตรชัย กล่าวนอกจากนี้ ธอส.ยังได้ขยายระยะเวลาการยื่นกู้และทำนิติกรรม 4 ผลิตภัณฑ์สินเชื่อเพื่อให้ครอบคลุมลูกค้าทุกกลุ่มอาชีพ จากเดิมกำหนดไว้ ณ วันที่ 30 มี.ค. 2561 เป็นสิ้นสุด ณ วันที่ 30 เม.ย. 2561 ประกอบด้วย 1.สินเชื่อบ้านสวัสดิการ/รายย่อย  ดอกเบี้ยเริ่มต้นปีที่ 1 เท่ากับเอ็มอาร์อาร์ลบ 3.95% หรือเท่ากับ 2.8% 2.สินเชื่อบ้านโครงการจัดสรร ดอกเบี้ยเริ่มต้นปีที่ 1 เท่ากับเอ็มอาร์อาร์ลบ 4% หรือเท่ากับ 2.75%สำหรับสินเชื่อบ้านสุขสันต์ ดอกเบี้ยปีที่ 1-3 เท่ากับเอ็มอาร์อาร์ลบ 3.85% หรือเท่ากับ 2.9% และ 4.โครงการสินเชื่อบ้านเพิ่มสุข สำหรับลูกค้าปัจจุบันของธนาคารที่มีประวัติการผ่อนชำระหนี้ย้อนหลัง 24 เดือน สามารถกู้เพื่อซื้ออุปกรณ์หรือสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยปีที่ 1-3 เท่ากับเอ็มอาร์อาร์ลบ 2.85% หรือเท่ากับ 3.9%